Massis centrâl

Lo Massis centrâl   (le   en francês, lo   en occitan) est un massis de montagnes en grôs hèrcinien qu’ocupe a pou prés lo centro en longituda de la mêtiêt miéjornâla de la France mètropolitana.

D’una grantior de , ou ben 15 % enveron du tèrritouèro mètropolitan, o est lo massis lo ples vâsto du payis. Lo massis est d’hôtior moyena et pués sos relièfs sont sovent franc arriondis per l’èrosion. Monte a  u sonjon volcanico du pué de Sant-Siést (sud-ouèste du Pué-de-Doma). Dens l’ensemblo, il s’est formâ cen fât 500 milyons d’ans, quand ben que los côlses et surtot los relièfs volcanicos seyont ples novéls, celos dèrriérs siuvent a la formacion de les Ârpes et de les Pirènês. Lo Massis centrâl abrite en èfèt lo tot des volcans francês de mètropola.

Los tèrrens sont majoritèrament composâs de roches granitiques et mètamorfiques, des côps u sud-èste étot de grants platéls calquèros, los côlses, formâs principalament u Jurassico et pués ègzondâs a l’èra tèrcièra per un juè de sengllos, entrecopâs de gôrges brâvament provondes, que pôvont qualifiar de canions (gôrges de Tarn).

figura|300px|gôche|Rependua enversenche du pué de Doma, dês lo pué Parion.
Les principâles règions tradicionâles que sè trôvont dens cél massis sont l’Ârvèrgne, les Cèvènes, lo Limosin, lo Forês et lo Hiôt-Lengouadoc. Les três grantes agllomèracions du Massis centrâl, situâyes dens sa mêtiêt enversenche, sont Cllârmont-Fèrrand, Limojo et Sant-Etiève. Cela dèrriére est la ples granta unitât urbèna du massis. Les ôtres veles importantes du massis sont Briva, Caôrs, Gouarèt, Mende, Milyâf, Molins, Montluçon, Orlyac, Lo Pué, Rouana, Rodès, Tièrn, Tula et Vichê.

 Vêre avouéc 
 los monts du Liyonês.